Die jaar 1964 was 'n skrikkeljaar wat volgens die Gregoriaanse kalender op 'n Woensdag begin het. Dit was die 64ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Die Federasie van Rhodesië en Njassaland word ontbind. 1 Januarie – Prof HJJ (Hennie) Bingle (en) aanvaar diens as rektor van die PU vir CHO. 29 Januarie-9 Februarie – Die negende Olimpiese Winterspele word in Innsbruck, Oostenryk, aangebied. 27 Maart – Die Goeie Vrydag-aardbewing, die kragtigste aardbewing in die geskiedenis van die VSA met 'n Richterskaal lesing van 9,2 tref Suid Sentraal Alaska, 125 mense sterf en grootskaalse skade aangerig aan die stad Anchorage. 26 April – Tanganjika en Zanzibar smelt saam om Tanzanië te vorm. 17 Junie – Nico Malan, Kaapland se administrateur, wy die gebou van die Hoërskool Groote Schuur, Kaapstad in. 21 Junie – Lede van die Ku Klux Klan vermoor die burgerreg-aktiviste Andrew Goodman, James Cheney en Mickey Schwerner, in Mississippi, Verenigde State van Amerika.